Document ID: 32009R0032

ΚΑΝΟΝΙΣΜΌΣ (ΕΚ) αριθ. 32/2009 ΤΗΣ ΕΠΙΤΡΟΠΉΣ
της 16ης Ιανουαρίου 2009
σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Ιανουαρίου 2009 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1498/2007 για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ ή ΕΚ/ΥΧΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα (1), και ιδίως το παράρτημα III άρθρο 6 παράγραφος 4 πέμπτο εδάφιο,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1498/2007 της Επιτροπής, της 18ης Δεκεμβρίου 2007, σχετικά με τους λεπτομερείς κανόνες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ ή ΕΚ/ΥΧΕ (2) ανοίχθηκε δασμολογική ποσόστωση για την εισαγωγή προϊόντων του κλάδου της ζάχαρης. Το άρθρο 1 του εν λόγω κανονισμού ορίζει ότι ο κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (3), εφαρμόζεται στις εισαγωγές προϊόντων καταγωγής ΥΧΕ που υπάγονται στο κεφάλαιο ΣΟ 17 και στους κωδικούς ΣΟ 1806 10 30 και 1806 10 90, μέσω σώρευσης με ζάχαρη καταγωγής ΑΚΕ ή/και ΕΚ.
(2)
Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι εφόσον οι ποσότητες που καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο ή υποπερίοδο της δασμολογικής ποσόστωσης εισαγωγής, η Επιτροπή καθορίζει συντελεστή κατανομής, τον οποίο εφαρμόζουν τα κράτη μέλη για τις ποσότητες που καλύπτονται από κάθε αίτηση για πιστοποιητικό.
(3)
Οι αιτήσεις έκδοσης πιστοποιητικών εισαγωγής που υποβλήθηκαν κατά το πρώτο επταήμερο του Ιανουαρίου 2009 για την υποπερίοδο από 1ης Ιανουαρίου έως 31 Μαρτίου 2009 αφορούν ποσότητες μεγαλύτερες από τις διαθέσιμες. Ως εκ τούτου, πρέπει να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμοστεί στις αιτούμενες ποσότητες, και να ανασταλεί η κατάθεση νέων αιτήσεων έκδοσης πιστοποιητικών για το έτος 2009,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά τις αιτήσεις έκδοσης πιστοποιητικών εισαγωγής οι οποίες εμπίπτουν στην ποσόστωση με αύξοντα αριθμό 09.4652 και υποβλήθηκαν δυνάμει του κανονισμού (ΕΚ) αριθ. 1498/2007 για την υποπερίοδο από 1ης Ιανουαρίου έως 31 Μαρτίου 2009, εκδίδονται πιστοποιητικά για τις αιτούμενες ποσότητες, στις οποίες εφαρμόζεται συντελεστής κατανομής 68,292682 %.
Αναστέλλεται η κατάθεση νέων αιτήσεων για το έτος 2009.
Άρθρο 2
Ο παρών κανονισμός αρχίζει να ισχύει στις 17 Ιανουαρίου 2009.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιανουαρίου 2009.

Labels: 3
18
17